12. ฐานะการเงินและผลการดำเนินงาน

    1.  งบการเงิน

        1.  สรุปรายงานการสอบบัญชี

  นายโสภณ เพิ่มศิริวัลลภ ผู้สอบบัญชีรับอนุญาต เลขทะเบียน 3182 จากบริษัท สำนักงาน เอินส์ท
  แอนด์ ยัง จำกัด ผู้สอบบัญชีของบริษัทฯ และบริษัทย่อยประจำปี 2545 และนางสาววิสสุตา
  จริยธนากร ผู้สอบบัญชีรับอนุญาตเลขทะเบียน 3853 จากบริษัทสำนักงานเดียวกัน
  ที่เป็นผู้สอบบัญชีประจำปี 2546 และ 2547
  ได้แสดงความเห็นในรายงานของผู้สอบบัญชีที่เสนอต่อผู้ถือหุ้นและคณะกรรมการของบริษัท ฯ
  ในแต่ละปีอย่างไม่มีเงื่อนไขว่า งบการเงินของบริษัทฯ และบริษัทย่อย ได้แสดงฐานะการเงิน
  ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  นโยบายการบัญชีที่สำคัญ

  งบการเงินของบริษัทฯ
  และบริษัทย่อยจัดทำขึ้นตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทยและเป็นไปตามพระราชบัญญัติการบัญชี
  พ.ศ. 2543
  และวิธีการบัญชีเกี่ยวกับการประกันภัยในประเทศไทยและหลักเกณฑ์ที่เกี่ยวข้องซึ่งกำหนดโดยหน่วยงานที่ควบคุมการประกอบธุรกิจประกันภัย
  ยกเว้นการบัญชีเกี่ยวกับเงินลงทุนในหลักทรัพย์ของบริษัทย่อย
  ซึ่งเป็นไปตามมาตรฐานการบัญชีของสหรัฐอเมริกา
  เนื่องจากมาตรฐานการบัญชีของไทยที่เกี่ยวกับเงินลงทุนยังไม่ครอบคลุมถึงกิจการประกันชีวิตและการบัญชีภาษีเงินได้รอตัดบัญชี

  นโยบายการบัญชีที่สำคัญของบริษัทฯ และบริษัทย่อย โดยสรุปมีดังต่อไปนี้ :-

-   การรับรู้รายได้

  (ก) เบี้ยประกันภัยต่อ

  เบี้ยประกันภัยต่อถือเป็นรายได้เมื่อบริษัทฯได้รับใบคำขอเอาประกันภัยต่อหรือใบแจ้งการประกันภัยต่อจากบริษัทผู้เอาประกันภัยต่อ

  (ข) ดอกเบี้ยและเงินปันผลรับ

  ดอกเบี้ยถือเป็นรายได้ตามเกณฑ์สัดส่วนของเวลาโดยคำนึงถึงอัตราผลตอบแทนที่แท้จริง
  เงินปันผลรับถือเป็นรายได้เมื่อมีสิทธิในการรับเงินปันผล

  (ค) ดอกเบี้ยจากเงินให้กู้ยืม

  ดอกเบี้ยถือเป็นรายได้ตามระยะเวลาของเงินให้กู้ยืม โดยคำนวณจากยอดเงินต้นที่คงค้าง

  (ง) รายได้ค่าบริหารโครงการ

  รายได้ค่าบริหารโครงการเอื้ออาทรถือเป็นรายได้ตามยอดขายกรมธรรม์ประกันภัยเอื้ออาทรในแต่ละไตรมาส
  โดยรายได้ค่าบริหารโครงการคำนวณตามอัตราร้อยละของเบี้ยประกันภัยรับภายใต้สัญญาการเข้าร่วมรับประกันภัยโครงการประกันภัยอุบัติเหตุเอื้ออาทร

-   เงินสำรองเบี้ยประกันภัยที่ยังไม่ถือเป็นรายได้

  บริษัทฯ ตั้งเงินสำรองเบี้ยประกันภัยที่ยังไม่ถือเป็นรายได้ตามกฎเกณฑ์ในประกาศกระทรวงพาณิชย์
  เรื่องการจัดสรรเงินสำรองเพื่อการเสี่ยงภัยดังนี้ :

  การประกันอัคคีภัย รถยนต์และภัยเบ็ดเตล็ด

  - ประกันภัยต่อแบบสัญญา - วิธีเฉลี่ยรายเดือน (วิธีเศษหนึ่งส่วนยี่สิบสี่)

  - ประกันภัยต่อเฉพาะราย - วิธีเฉลี่ยรายวัน (วิธีเศษหนึ่งส่วนสามร้อยหกสิบห้า)

  การประกันภัยทางทะเลและขนส่ง - เต็มจำนวนเบี้ยประกันภัยต่อรับสุทธิ สามเดือนย้อนหลัง

-   เงินสำรองประกันชีวิต

  เงินสำรองประกันภัยเป็นเงินสำรองสำหรับกรมธรรม์ที่มีระยะเวลาน้อยกว่าหรือเท่ากับ 1 ปี
  คำนวณโดยสำรองเต็มจำนวนเบี้ยประกันภัยที่ไม่ถือเป็นรายได้ตามระยะเวลาคุ้มครอง

-   สำรองค่าสินไหมทดแทนและค่าสินไหมทดแทนค้างจ่าย

  บริษัทฯ
  บันทึกค่าสินไหมทดแทนค้างจ่ายเมื่อได้รับการแจ้งคำเรียกร้องค่าเสียหายจากบริษัทผู้เอาประกันภัยต่อตามจำนวนที่บริษัทผู้เอาประกันภัยต่อแจ้ง

  บริษัทฯ ได้ตั้งสำรองเพิ่มเติมในอัตราร้อยละ 2.5
  ของเบี้ยประกันภัยต่อรับสุทธิย้อนหลังสิบสองเดือน
  เพื่อให้เป็นไปตามประกาศกระทรวงพาณิชย์เรื่องการจัดสรรเงินสำรองสำหรับเบี้ยประกันภัยที่ยังไม่ตกเป็นรายได้ของบริษัทฯ

  นอกจากนี้ บริษัทฯ ได้ตั้งสำรองค่าสินไหมทดแทนของการประกันอัคคีภัย
  การประกันภัยทางทะเลและขนส่งและการประกันภัยเบ็ดเตล็ดเพิ่มเติมสำหรับค่าสินไหมที่อาจจะเกิดขึ้นแล้วแต่ยังไม่ได้รับรายงานจากบริษัทผู้เอาประกันภัย
  โดยสำรองดังกล่าวประมาณการขึ้นจากการพิจารณาของฝ่ายบริหารและได้บวกกลับในการคำนวณภาษีเงินได้นิติบุคคล

-   ค่าจ้างและค่าบำเหน็จ

  ค่าจ้างและค่าบำเหน็จถือเป็นค่าใช้จ่ายทันทีในงวดบัญชีที่เกิดรายการ

-   เงินลงทุนในหลักทรัพย์

  เงินลงทุนในหลักทรัพย์เผื่อขายแสดงตามมูลค่ายุติธรรม บริษัทฯ
  บันทึกการเปลี่ยนแปลงมูลค่าหลักทรัพย์ดังกล่าวเป็นรายการแยกต่างหากในส่วนของผู้ถือหุ้นจนกระทั่งจำหน่ายหลักทรัพย์จึงบันทึกการเปลี่ยนแปลงมูลค่านั้นในงบกำไรขาดทุน

  เงินลงทุนในตราสารหนี้ที่จะถือจนครบกำหนดแสดงมูลค่าตามวิธีราคาทุนตัดจำหน่าย

  เงินลงทุนในตราสารทุนที่ไม่อยู่ในความต้องการของตลาดถือเป็นเงินลงทุนทั่วไปซึ่งแสดงตามราคาทุน

  เงินลงทุนในบริษัทย่อยและบริษัทร่วมแสดงมูลค่าตามวิธีส่วนได้เสีย

  มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อล่าสุด ณ
  วันทำการสุดท้ายของปีของตลาดหลักทรัพย์แห่งประเทศไทย
  มูลค่ายุติธรรมของตราสารหนี้คำนวณโดยใช้ราคาของศูนย์ซื้อขายตราสารหนี้ไทย
  หรือใช้วิธีกระแสเงินสดที่คาดว่าจะได้รับในอนาคตคิดลดในอัตราที่เหมาะสมกับความเสี่ยงที่เกี่ยวข้อง
  มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ บริษัทฯ
  จะบันทึกขาดทุนจากการด้อยค่า (ถ้ามี) ของเงินลงทุนในหลักทรัพย์เผื่อขาย
  ตราสารหนี้ที่จะถือจนครบกำหนดและเงินลงทุนทั่วไปโดยรวมอยู่ในการคำนวณผลการดำเนินงาน

  บริษัทฯ ใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

-   เงินสดและรายการเทียบเท่าเงินสด

  เงินสดและรายการเทียบเท่าเงินสด หมายความรวมถึงเงินสด
  เงินฝากธนาคารและเงินฝากสถาบันการเงินอื่น ซึ่งถึงกำหนดจ่ายคืนในระยะเวลาไม่เกิน 3
  เดือนนับจากวันที่นำฝากและปราศจากภาระผูกพัน

-   อุปกรณ์และค่าเสื่อมราคา

  อุปกรณ์แสดงตามราคาทุนหลังจากหักค่าเสื่อมราคาสะสม
  ค่าเสื่อมราคาคำนวณจากราคาทุนของสินทรัพย์นั้นโดยวิธีเส้นตรงตามอายุการใช้งานโดยประมาณของสินทรัพย์ดังต่อไปนี้

  รถยนต์ - 5 ปี

  เครื่องตกแต่งและเครื่องใช้สำนักงาน - 5 ปี

  คอมพิวเตอร์ - 3 ปี, 5ปี

-   สินทรัพย์ไม่มีตัวตน

  สินทรัพย์ไม่มีตัวตนแสดงตามราคาทุนหลังจากหักค่าตัดจำหน่ายสะสม
  ค่าตัดจำหน่ายคำนวณจากราคาทุนของสินทรัพย์นั้น โดยวิธีเส้นตรงตามอายุสัญญาเช่า
  และอายุการใช้งานโดยประมาณของสินทรัพย์ดังต่อไปนี้

  สิทธิการเช่าอาคาร - 17ปี (ตามอายุสัญญาเช่า)

  โปรแกรมคอมพิวเตอร์ - 5ปี, 10ปี

-   เงินค้างรับเกี่ยวกับการประกันภัยต่อ

  เงินค้างรับเกี่ยวกับการประกันภัยต่อแสดงด้วยมูลค่าสุทธิที่คาดว่าจะได้รับ โดยบริษัทฯ
  ตั้งค่าเผื่อหนี้สงสัยจะสูญจากจำนวนที่คาดว่าจะเรียกเก็บไม่ได้จากเงินค้างรับเกี่ยวกับการประกันภัยต่อทั้งสิ้นที่มีอยู่โดยประมาณจากประสบการณ์การเรียกเก็บหนี้ในอดีต
  และตามสถานะปัจจุบันของเงินค้างรับเกี่ยวกับการประกันภัยต่อ ณ วันที่ในงบดุล

-   ภาษีเงินได้รอตัดบัญชี

  บริษัทฯ
  บันทึกภาษีเงินได้รอตัดบัญชีโดยใช้วิธีหนี้สินสำหรับผลแตกต่างชั่วคราวที่เกิดขึ้นระหว่างฐานภาษีและราคาตามบัญชีของสินทรัพย์และหนี้สิน
  โดยใช้อัตราภาษีที่มีผลบังคับใช้ในปัจจุบันในการคำนวณภาษีเงินได้รอตัดบัญชี

  นโยบายการบัญชีดังกล่าวเป็นไปตามมาตรฐานการบัญชีระหว่างประเทศ
  ซึ่งยังไม่มีมาตรฐานการบัญชีของไทยครอบคลุมถึง

-   เงินตราต่างประเทศ

  รายการที่เป็นเงินตราต่างประเทศซึ่งเกิดขึ้นระหว่างปีแปลงค่าเป็นเงินบาทโดยใช้อัตราแลกเปลี่ยน
  ณ วันที่ที่เกิดรายการ สินทรัพย์และหนี้สินที่เป็นเงินตราต่างประเทศคงเหลือ ณ
  วันที่ในงบดุลแปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล

  กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

-   กองทุนสำรองเลี้ยงชีพ

  บริษัทฯ และพนักงานของบริษัทฯ
  ได้ร่วมกันจัดตั้งกองทุนสำรองเลี้ยงชีพตามพระราชบัญญัติกองทุนสำรองเลี้ยงชีพ พ.ศ. 2530
  ซึ่งประกอบด้วยเงินที่พนักงานจ่ายสะสมเป็นรายเดือนในอัตราร้อยละ 5 ถึง 10 และเงินที่บริษัทฯ
  จ่ายสมทบให้ในอัตราร้อยละ 5 ถึง 10 ของเงินเดือนซึ่งขึ้นอยู่กับอายุงานของพนักงาน
  กองทุนสำรองเลี้ยงชีพนี้บริหารโดยธนาคารกรุงศรีอยุธยา จำกัด(มหาชน)

-   เครื่องมือทางการเงิน

  บริษัทฯ
  ไม่มีนโยบายประกอบธุรกรรมตราสารทางการเงินนอกงบดุลที่เป็นตราสารอนุพันธ์เพื่อการเก็งกำไรหรือเพื่อการค้า

  เครื่องมือทางการเงินที่แสดงในงบดุลประกอบด้วยเงินฝากสถาบันการเงิน เงินลงทุนในหลักทรัพย์
  เงินให้กู้ยืม เงินค้างรับ/ค้างจ่ายเกี่ยวกับการประกันภัยต่อ
  ซึ่งนโยบายการบัญชีเฉพาะสำหรับรายการแต่ละรายการได้แยกเปิดเผยไว้ในแต่ละหัวข้อที่เกี่ยวข้อง

-   กำไรต่อหุ้น

  กำไรต่อหุ้นขั้นพื้นฐานคำนวณโดยการหารกำไรสุทธิสำหรับปีด้วยจำนวนถัวเฉลี่ยถ่วงน้ำหนักของหุ้นสามัญที่ออกจำหน่ายในระหว่างปี

  กำไรต่อหุ้นปรับลดคำนวณโดยการหารกำไรสุทธิสำหรับปีด้วยผลรวมของจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างปีกับจำนวนถัวเฉลี่ยถ่วงน้ำหนักของหุ้นสามัญที่บริษัทฯ
  อาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ

-   การใช้ประมาณการทางการบัญชี

  ในการจัดทำงบการเงินให้เป็นไปตามหลักการบัญชีที่รับรองทั่วไป
  ฝ่ายบริหารต้องใช้การประมาณรายการบัญชีบางรายการซึ่งมีผลกระทบต่อจำนวนเงินที่แสดงในงบการเงินและในหมายเหตุประกอบงบการเงิน
  ด้วยเหตุนี้ผลที่เกิดขึ้นจริงในภายหลังอาจแตกต่างไปจากจำนวนที่ประมาณไว้

บริษัท ไทยรับประกันภัยต่อ จำกัด (มหาชน)

งบดุลรวม

(หน่วย : ล้านบาท)

  ---------------------------- --------- ------- --------- ------- --------- -------
  สินทรัพย์                       2547      %       2546      %       2545      %

  เงินลงทุนในหลักทรัพย์                                                           

  พันธบัตรและตั๋วเงินคลัง            558.4     12.7    208.6     4.7     134.4     3.8

  หุ้นทุน                         1,143.0   25.9    1,322.4   29.8    834.6     23.5

  หุ้นกู้                          526.8     11.9    689.1     15.6    352.6     9.9

  ตั๋วเงิน                        220.0     5.0     379.9     8.6     482.1     13.6

  หน่วยลงทุน                     1,084.3   24.5    977.2     22.0    949.1     26.8

  รวมเงินลงทุนในหลักทรัพย์          3,532.5   80.0    3,577.2   80.7    2,752.8   77.6

                                                                             

  เงินให้กู้ยืม                                                                   

  โดยมีหลักทรัพย์เป็นประกัน          0.8       -       0.9       -       1.6       0.1

  อื่น ๆ                         1.0       -       0.9       -       1.2       -

  รวมเงินให้กู้ยืม                  1.8       -       1.8       -       2.8       0.1

                                                                             

  เงินลงทุนในบริษัทร่วม             23.4      0.5     26.4      0.6     23.8      0.7

  เงินสดและเงินฝากสถาบันการเงิน    126.2     2.9     116.0     2.6     132.7     3.7

  อุปกรณ์และสิทธิการเช่า-สุทธิ        37.0      0.8     29.2      0.7     28.7      0.8

  เงินวางไว้จากประกันภัยต่อ         382.3     8.7     392.9     8.9     450.0     12.7

  เงินค้างรับเกี่ยวกับการประกันภัยต่อ   141.0     3.2     92.0      2.1     122.2     3.5

  รายได้จากการลงทุนค้างรับ         25.1      0.6     66.5      1.5     20.0      0.6

  สินทรัพย์อื่น                                                                   

  สินทรัพย์ภาษีเงินได้รอตัดบัญชี        98.3      2.2     105.4     2.4     -         -

  เงินค้ำประกัน                   -                 19.8      0.4     -         -

  อื่น ๆ                         49.9      1.1     6.5       0.1     12.1      0.3

  รวมสินทรัพย์                    4,417.5   100.0   4,433.8   100.0   3,545.1   100.0

                                                                             
  ---------------------------- --------- ------- --------- ------- --------- -------

  ---------------------------------------- --------- ------- --------- ------- --------- -------
                                           2547      %       2546      %       2545      %

  หนี้สิน                                                                                   

  เงินสำรองประกันชีวิต                         87.2      2.0     62.7      1.4     66.2      1.9

  เงินสำรองเบี้ยประกันภัยที่ยังไม่ถือเป็นรายได้        811.6     18.4    689.7     15.6    705.6     19.9

  สำรองค่าสินไหมทดแทนและค่าสินไหมทดแทนค้างจ่าย   758.0     17.1    796.5     17.9    637.8     18.0

  เงินถือไว้จากการประกันภัยต่อ                   9.6       0.2     13.4      0.3     15.0      0.4

  เงินค้างจ่ายเกี่ยวกับการประกันภัยต่อ              214.1     4.9     112.8     2.5     89.8      2.5

  หนี้สินอื่น                                                                                 

  ภาษีเงินได้นิติบุคคลค้างจ่าย                     15.6      0.4     69.1      1.6     16.7      0.5

  หนี้สินภาษีเงินได้รอตัดบัญชี                      92.9      2.1     162.0     3.7     4.3       0.1

  อื่น ๆ                                     67.9      1.5     66.5      1.5     61.1      1.7

  รวมหนี้สิน                                  2,056.9   46.6    1,972.6   44.5    1,596.5   45.0

                                                                                         

  ส่วนของผู้ถือหุ้น                                                                            

  ทุนเรือนหุ้น                                                                               

  ทุนจดทะเบียน                               1,187.8           1,187.8           1,187.8   

  ทุนที่ออกและชำระแล้ว                         1,166.9   26.4    1,129.3   25.5    1,010.6   28.5

  ส่วนเกินมูลค่าหุ้น                             155.9     3.5     153.5     3.5     149.2     4.2

  ส่วนเกินทุนจากการเปลี่ยนแปลงมูลค่าเงินลงทุน       190.0     4.3     370.7     8.3     85.1      2.4

  เงินรับล่วงหน้าค่าหุ้นจากการใช้ใบสำคัญแสดงสิทธิ     2.9       0.1     29.3      0.7     -         -

  กำไรสะสม                                                                               

  จัดสรรแล้ว                                                                               

  - สำรองตามกฎหมาย                         123.4     2.8     121.5     2.7     103.0     2.9

  - สำรองทั่วไป                              106.0     2.4     106.0     2.4     106.0     3.0

  - สำรองฉุกเฉิน                             44.0      1.0     44.0      1.0     44.0      1.3

  ยังไม่ได้จัดสรร                              571.5     12.9    506.9     11.4    450.7     12.7

  รวมส่วนของผู้ถือหุ้น                           2,360.6   53.4    2,461.2   55.5    1,948.5   55.0

  รวมหนี้สินและส่วนของผู้ถือหุ้น                    4,417.5   100.0   4,433.8   100.0   3,545.1   100.0

                                                                                         
  ---------------------------------------- --------- ------- --------- ------- --------- -------

งบกำไรขาดทุนรวม

(หน่วย: ล้านบาท)

  ------------------------------------------------------------- ----------- ------- ----------- ------- --------- -------
                                                                2547        %       2546        %       2545      %

  รายได้จากการรับประกันภัยต่อ                                                                                          

  เบี้ยประกันภัยต่อ                                                  3,395.0             3,055.1             3,118.7   

  หัก: เบี้ยประกันภัยต่อช่วง                                           (1,112.6)           (1,000.8)           (926.7)   

  เบี้ยประกันภัยรับสุทธิ                                               2,282.4     106.9   2,054.3     99.1    2,192.0   102.8

  หัก:เงินสำรองประกันภัยต่อและเงินสำรองเบี้ยประกันภัยที่ยังไม่ถือเป็นรายได้เพิ่ม   (146.4)     (6.9)   19.4        0.9     (60.2)    (2.8)
  (ลด) จากปีก่อน                                                                                                    

  รวมรายได้จากการรับประกันภัยต่อ                                     2,136.0     100.0   2,073.7     100.0   2,131.8   100.0

  ค่าใช้จ่ายในการรับประกันภัยต่อ                                                                                         

  ค่าสินไหมทดแทนที่เกิดขึ้นระหว่างปี                                     813.2       38.1    1,071.4     51.7    967.2     45.4

  ค่าจ้างและบำเหน็จ                                                928.8       43.4    824.9       39.8    861.2     40.4

  ค่าใช้จ่ายอื่น                                                     7.9         0.4     4.4         0.2     (3.4)     (0.2)

  รวมค่าใช้จ่ายในการรับประกันภัยต่อ                                    1,749.9     81.9    1,900.7     91.7    1,825.0   85.6

  กำไรจากการรับประกันภัยต่อ                                         386.1       18.1    173.0       8.3     306.8     14.4

  รายได้จากการลงทุน                                                                                                 

  ดอกเบี้ยและเงินปันผล                                              248.3       11.6    291.6       14.1    163.6     7.7

  กำไร จากการลงทุนในหลักทรัพย์                                      21.0        1.0     119.3       5.8     48.9      2.3

  โอนกลับ(ขาดทุน)จากการด้อยค่าของเงินลงทุน                            0.1         -       (1.1)       (0.1)   4.0       0.2

  รวมรายได้จากการลงทุน                                            269.4       12.6    409.8       19.8    216.5     10.2

  ค่าใช้จ่ายในการลงทุน                                              (8.4)       (0.4)   (6.1)       (0.3)   (6.6)     (0.3)

  รวมกำไรจากการลงทุน                                             261.0       12.2    403.7       19.5    209.9     9.8

  รวมกำไรจากการรับประกันภัยต่อและจากการลงทุน                         647.1       30.3    576.7       27.8    516.7     24.2

  ส่วนแบ่งผลกำไร(ขาดทุน)จากบริษัทร่วม                                 (1.8)       (0.1)   (1.8)       (0.1)   0.4       -

  รายได้ค่าบริหารโครงการ                                           2.6         0.1     -           -       -         -

  รายได้อื่น                                                       3.5         0.2     1.3         0.1     2.0       0.1

  ค่าใช้จ่ายการดำเนินงาน                                                                                              

  ค่าใช้จ่ายเกี่ยวกับพนักงาน                                           73.4        3.4     65.6        3.2     59.9      2.8

  ค่าใช้จ่าย เกี่ยวกับอาคารสถานที่และอุปกรณ์                              12.8        0.6     13.6        0.6     17.0      0.8

  ค่าภาษีอากร                                                     0.1         -       0.2         -       -         -

  ค่าตอบแทนกรรมการ                                               8.5         0.4     7.7         0.4     7.4       0.3

  ค่าใช้จ่ายอื่น                                                     25.6        1.2     18.6        0.9     18.2      0.9

  รวมค่าใช้จ่ายการดำเนินงาน                                         120.4       5.6     105.7       5.1     102.5     4.8

  กำไรก่อนภาษีเงินได้                                               531.0       24.9    470.5       22.7    416.6     19.5

  ภาษีเงินได้นิติบุคคล                                                (80.7)      (3.8)   (75.9)      (3.7)   (84.3)    (3.9)

  กำไรสุทธิสำหรับปี                                                 450.3       21.1    394.6       19.0    332.3     15.6

  กำไรต่อหุ้นพื้นฐาน (บาท)                                           0.387               0.369               0.329     

  กำไรสุทธิปรับลด (บาท)                                            0.382               0.340               0.295     
  ------------------------------------------------------------- ----------- ------- ----------- ------- --------- -------

งบกระแสเงินสด

  (หน่วย : ล้านบาท)

  ---------------------------------------------------- ----------- -----------
                                                       2547        2546

  กระแสเงินสดจากกิจกรรมดำเนินงาน                                      

  เงินประกันภัยรับสุทธิจากการประกันภัยต่อ                       2,298.9     2,162.3

  ค่าสินไหมทดแทนสุทธิจากการประกันภัยต่อ                       (851.5)     (912.7)

  ค่าจ้างและบำเหน็จสุทธิจากการประกันภัยต่อ                     (928.8)     (824.9)

  รายได้ (ค่าใช้จ่าย) จากการประกันภัยอื่น                      (7.9)       (4.4)

  รายได้จากการลงทุยสุทธิ                                   302.4       357.2

  รายได้อื่น                                              5.8         0.5

  ค่าใช้จ่ายในการดำเนินงาน                                 (113.2)     (92.1)

  เงินค้ำประกันในการประกันภัย                               19.8        (19.8)

  ภาษีเงินได้                                             (135.4)     (67.6)

  อื่น ๆ                                                 4.8         3.7

  เงินสดสุทธิได้มาจากกิจกรรมดำเนินงาน                        594.9       602.2

  กระแสเงินสดได้มา (ใช้ไป) จากกิจกรรมลงทุน                              

  กระแสเงินสดได้มา                                                   

  เงินลงทุนในหลักทรัพย์                                     1,415.1     1,360.0

  เงินให้กู้ยืม                                             0.9         1.5

  เงินลงทุนอื่น                                            1.2         -

  อุปกรณ์                                                0.8         0.8

  เงินสดได้มาจากกิจกรรมลงทุน                               1,418.0     1,362.3

  กระแสเงินสดใช้ไป                                                   

  เงินลงทุนในหลักทรัพย์                                     (1,821.8)   (1,751.8)

  เงินให้กู้ยืม                                             (0.9)       (0.5)

  เงินลงทุนอื่น                                            -           (4.5)

  อุปกรณ์                                                (19.6)      (10.8)

  เงินสดใช้ไปในกิจกรรมลงทุน                                (1,842.4)   (1,767.6)

  เงินสดสุทธิใช้ไปในกิจกรรมลงทุน                             (424.4)     (405.3)

  กระแสเงินสดได้มา (ใช้ไป) จากกิจกรรมจัดหาเงิน                           

  เงินสดรับจากการเพิ่มทุน                                   13.7        152.3

  เงินปันผลจ่าย                                           (383.9)     (320.0)

  เงินสดสุทธิใช้ไปในกิจกรรมจัดหาเงิน                          (370.2)     (167.7)

  เงินสดและรายการเทียบเท่าเงินสดเพิ่มขึ้น (ลดลง) สุทธิ           (199.7)     29.2

  เงินสดและรายการเทียบเท่าเงินสด ณ วันต้นปี                   355.9       326.7

  เงินสดและรายการเทียบเท่าเงินสด ณ วันปลายปี                 156.2       355.9
  ---------------------------------------------------- ----------- -----------

  อัตราส่วนทางการเงิน

+---------------------------------------------+-------+-------+-------+
|                                             | 2547  | 2546  | 2545  |
+---------------------------------------------+-------+-------+-------+
| อัตราส่วนสภาพคล่อง (LIQUIDITY RATIO)           |       |       |       |
+---------------------------------------------+-------+-------+-------+
| อัตราส่วนสภาพคล่อง (เท่า)                       | 0.62  | 0.64  | 0.74  |
+---------------------------------------------+-------+-------+-------+
| อัตราหมุนเวียนเบี้ยประกันภัยค้างรับ (วัน)             | 65    | 62    | 64    |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนแสดงความสามารถในการทำกำไร            |       |       |       |
| (PROFITABILITY RATIO)                       |       |       |       |
+---------------------------------------------+-------+-------+-------+
| RETENTION RATE (%)                          | 67.23 | 67.24 | 70.29 |
+---------------------------------------------+-------+-------+-------+
| อัตราการจ่ายค่าสินไหมทดแทน (%)                  | 38.07 | 51.67 | 45.37 |
+---------------------------------------------+-------+-------+-------+
| อัตรากำไรขั้นต้น (%)                            | 16.92 | 8.42  | 14.00 |
+---------------------------------------------+-------+-------+-------+
| อัตราส่วนค่าใช้จ่ายในการรับประกัน (%)              | 46.31 | 45.51 | 43.81 |
+---------------------------------------------+-------+-------+-------+
| อัตราผลตอบแทนจากการลงทุน (%)                  | 7.00  | 12.12 | 7.72  |
+---------------------------------------------+-------+-------+-------+
| อัตราเบี้ยประกันรับสุทธิ (เท่า)                     | 0.95  | 0.93  | 1.16  |
+---------------------------------------------+-------+-------+-------+
| อัตรากำไรสุทธิ (%)                             | 12.30 | 11.41 | 9.98  |
+---------------------------------------------+-------+-------+-------+
| อัตราผลตอบแทนผู้ถือหุ้น (%)                       | 18.68 | 17.90 | 17.60 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อ                                           |       |       |       |
| ัตราส่วนแสดงประสิทธิภาพในการดำเนินงาน(EFFICIENCY |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราผลตอบแทนต่อสินทรัพย์ (%)                    | 10.18 | 10.02 | 9.69  |
+---------------------------------------------+-------+-------+-------+
| อัตราการหมุนเวียนของสินทรัพย์ (เท่า)               | 0.83  | 0.88  | 0.97  |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนวิเคราะห์นโยบายทางการเงิน(FINANCIAL     |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราส่วนหนี้สินต่อส่วนของผู้ถือหุ้น (เท่า)              | 0.87  | 0.76  | 0.81  |
+---------------------------------------------+-------+-------+-------+
| POLICY LIABILITY TO CAPITAL FUND (เท่า)      | 0.70  | 0.63  | 0.71  |
+---------------------------------------------+-------+-------+-------+
| อัตราส่วนเงินสำรองต่อส่วนของผู้ถือหุ้น (เท่า)          | 0.38  | 0.31  | 0.39  |
+---------------------------------------------+-------+-------+-------+
| อัตราส่วนเงินสำรองต่อสินทรัพย์ (เท่า)               | 0.20  | 0.17  | 0.22  |
+---------------------------------------------+-------+-------+-------+
| อัตราการจ่ายเงินปันผล (%)                       | 93.35 | 86.66 | 91.19 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| มูลค่าต่อหุ้น                                    |       |       |       |
|  (คำนวณตามมูลค่าที่ตราไว้หุ้นละ 1 บาทเพื่อเปรียบเทียบ) |       |       |       |
+---------------------------------------------+-------+-------+-------+
| สินทรัพย์สุทธิต่อหุ้น (บาท)                         | 2.02  | 2.18  | 1.96  |
+---------------------------------------------+-------+-------+-------+
| กำไรสุทธิต่อหุ้น (บาท)                           | 0.39  | 0.37  | 0.33  |
+---------------------------------------------+-------+-------+-------+
| เงินปันผลต่อหุ้น (บาท)                           | 0.36  | 0.30  | 0.30  |
+---------------------------------------------+-------+-------+-------+

1.  การวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

1.  ภาพรวมของผลการดำเนินงาน

  ภายหลังจากที่บริษัทประกันภัยและประกันภัยต่อชั้นนำในต่างประเทศได้ประสบปัญหาทางการเงินอย่างหนักนับแต่เกิดเหตุการณ์วินาศกรรมในสหรัฐอเมริกาเมื่อวันที่
  11 กันยายน 2544 เป็นต้นมาจากความเสียหายที่เพิ่มสูงขึ้น
  และถูกซ้ำเติมด้วยภาวะตกต่ำของตลาดเงินและตลาดหุ้น
  ทำให้มูลค่าของทรัพย์สินของบริษัทประกันภัยที่ส่วนใหญ่เป็นเงินลงทุนประเภทต่าง ๆ มีมูลค่าลดลง
  รายได้จากการลงทุนที่ในอดีตเคยเป็นตัวช่วยค้ำจุนชดเชยผลขาดทุนจากการรับประกันภัยได้เป็นอย่างดีได้หดหายไป
  ทำให้มีบริษัทประกันภัยและบริษัทประกันภัยต่อหลาย ๆ แห่งประสบภาวะขาดทุนจนต้องปิดตัวลง
  และบริษัทที่ยังคงประกอบกิจการอยู่ได้นั้น
  ส่วนใหญ่ก็มีฐานะการเงินที่อ่อนแอลงจนถึงขั้นต้องเพิ่มทุนเพื่อพยุงฐานะเงินกองทุน
  และเกือบทั้งหมดถูกลดอันดับเครดิตความมั่นคงทางการเงินจากสถาบันจัดอันดับแล้วนั้น มาในปี
  2547 จากการที่ภาวะเศรษฐกิจและตลาดเงินตลาดทุนของประเทศชั้นนำของโลกเริ่มฟื้นตัว
  อัตราเบี้ยประกันภัยยังทรงตัวอยู่ในระดับสูงหากเปรียบเทียบกับในอดีตก่อนเหตุการณ์ 11 กันยายน
  2544 และไม่มีมหันตภัยรายใหญ่ที่สร้างความเสียหายแก่ธุรกิจประกันภัยเกิดขึ้นมาก
  ส่งผลให้ธุรกิจประกันภัยของโลกได้ผ่านพ้นจุดต่ำสุดมาแล้ว อยู่ในช่วงของการพักตัว
  ซึ่งคงต้องใช้เวลานานพอสมควรก่อนที่จะสามารถพลิกฟื้นสถานะความมั่นคงทางการเงินกลับมาดังเดิมได้

  สำหรับผลการดำเนินงานของบริษัทฯ ในปี 2547 นี้นั้น
  นับได้ว่าเป็นปีที่บริษัทมีผลประกอบการในทุกด้านที่น่าพอใจ
  กล่าวคือในขณะที่บริษัทประกันภัยและประกันภัยต่อชั้นนำของโลกหลาย ๆ
  แห่งยังมีฐานะการเงินที่อ่อนแอลงจนถึงขั้นต้องเลิกกิจการหรือถูกปรับลดอันดับเครดิต บริษัทฯ
  กลับมีผลประกอบการและฐานะการเงินที่มั่นคงและโดดเด่น
  จนได้รับการปรับเพิ่มอันดับเครดิตความมั่นคงทางการเงินจากสถาบันจัดอันดับเครดิตชั้นนำของโลกคือ
  สแตนดาร์ดแอนด์พัวส์ (S&P’s) อีกครั้งหนึ่งจากอันดับเดิมที่ BBB(ดี) แนวโน้มเป็นบวก
  (Positive) ) เป็น BBB + (ดี) แนวโน้มมีเสถียรภาพ (Stable)
  ทั้งนี้เป็นผลจากการทำธุรกิจที่มุ่งเน้นตลาดประกันภัยในประเทศที่เป็นตลาดที่ให้ผลตอบแทนที่ดีเป็นหลักมาอย่างต่อเนื่องตลอดมา
  จึงทำให้ไม่ได้รับผลกระทบด้านลบจากตลาดประกันภัยของโลก
  อีกทั้งสามารถฉกฉวยโอกาสจากการฟื้นตัวของเศรษฐกิจของประเทศ
  การแข็งตัวของอัตราเบี้ยประกันภัยและจากการที่ขีดความสามารถในการรับประกันภัยต่อ
  (Reinsurance Capacity) ของคู่แข่งที่เคยมีอยู่ได้หดหายไป
  สามารถสอดแทรกเข้าไปเลือกรับงานที่ดีได้เพิ่มขึ้น ทำให้บริษัทฯ
  มีกำไรสุทธิจากการดำเนินงานในปี 2547 จำนวน 450 ล้านบาท เพิ่มขึ้นร้อยละ 14
  คิดเป็นกำไรต่อหุ้นขั้นพื้นฐาน 0.39 บาทต่อหุ้น
  อัตราผลตอบแทนต่อส่วนของผู้ถือหุ้นยังอยู่ในเกณฑ์ที่ดีอย่างต่อเนื่องที่อัตราร้อยละ 19

  ผลการรับประกันภัย บริษัทฯ และบริษัทย่อย มีเบี้ยประกันภัยต่อรับรวมทั้งสิ้น 3,395 ล้านบาท
  เพิ่มขึ้นร้อยละ 11 เบี้ยประกันภัยต่อรับสุทธิ 2,282 ล้านบาท เพิ่มขึ้นร้อยละ 11 เช่นเดียวกัน
  เป็นไปตามแผนงานของบริษัทฯ ที่จะขยายตลาดไปสู่งานประเภทใหม่ ๆ
  และงานที่ให้ผลตอบแทนสูงเป็นหลัก ซึ่งก็ได้รับผลสำเร็จเป็นที่น่าพอใจ กล่าวคือบริษัทฯ
  มีกำไรจากการรับประกันภัยหลังหักค่าใช้จ่ายดำเนินงานจำนวน 266 ล้านบาท เพิ่มขึ้นร้อยละ
  295 อันเป็นผลจากการที่บริษัทฯ ได้มุ่งเน้นปรับพอร์ตการรับประกันภัยของบริษัทฯ
  ให้มีคุณภาพมีความสมดุล
  และมีการบริหารความเสี่ยงอย่างมีประสิทธิภาพทำให้ได้รับผลกระทบจากเหตุการณ์สึนามิเพียงเล็กน้อย

  จากการที่ได้เกิดมหันตภัยคลื่นยักษ์สึนามิพัดถล่ม 6 จังหวัดภาคใต้ของไทย ในปลายเดือนธันวาคม
  2547 ก่อให้เกิดความสูญเสียทั้งชีวิตและทรัพย์สินอันไม่อาจประเมินค่าได้นั้น ในฐานะที่บริษัทฯ
  เป็นบริษัทประกันภัยต่อแห่งเดียวที่จดทะเบียนในประเทศไทยและมีสัญญางานตามข้อตกลงของตลาดที่จะต้องรับประกันภัยต่อของภัยของกรมธรรม์เกือบทุกประเภทที่ออกในประเทศไทย
  ย่อมได้รับผลกระทบอย่างหลีกเลี่ยงไม่ได้
  อย่างไรก็ตามจากการบริหารความเสี่ยงอย่างมีประสิทธิภาพ
  ด้วยการซื้อประกันภัยต่อแบบความเสียหายส่วนเกิน (Excess of Loss Protection)
  เพื่อควบคุมจำกัดจำนวนค่าเสียหายส่วนที่บริษัทฯ
  จะต้องรับผิดชอบเองสูงสุดให้อยู่ในจำนวนที่เหมาะสมกับฐานะทางการเงินและสภาพของตลาดในขณะนั้น
  ตลอดจนการจัดให้มีการเก็บสะสมเงินสำรองเพื่อลดความผันผวนของธุรกิจไว้อย่างต่อเนื่อง
  สามารถช่วยลดผลกระทบที่มีต่อฐานะทางการเงินของบริษัทฯ
  ไม่ให้เกิดความเสียหายและผันผวนได้ แม้จะเกิดมหันตภัยดังกล่าวขึ้นก็ตาม

  แม้ว่าจากลักษณะทางภูมิศาสตร์ของประเทศไทยที่ไม่ได้อยู่ในเขตที่มีความเสี่ยงต่อการเกิดภัยภิบัติตามธรรมชาติที่สร้างความเสียหายรุนแรง
  เช่น แผ่นดินไหว ภูเขาไฟระเบิด หรือพายุเฮอริเคน
  นอกเหนือจากที่เคยเกิดน้ำท่วมเป็นครั้งคราว
  ซึ่งก็ไม่ได้สร้างความเสียหายแก่ธุรกิจประกันภัยมากนัก บริษัทฯ
  ก็ไม่ได้นิ่งนอนใจหรือลดความเข้มงวดในการบริหารความเสี่ยงจากการประกันภัยแต่อย่างใด
  มีการจำลองและประเมินความเสียหายสูงสุดที่อาจเกิดขึ้นจากภัยภิบัติต่าง ๆ
  ในทุกรูปแบบทั้งที่เคยเกิดขึ้นหรือไม่เคยเกิดขึ้นก็ตามเป็นระยะ ๆ
  แล้วทำการซื้อประกันภัยความเสียหายส่วนเกินคุ้มครองไว้อย่างเต็มจำนวนสูงสุด ซึ่งในปี 2547
  บริษัทฯ ได้ทำการซื้อประกันภัยต่อความเสียหายส่วนเกินคุ้มครองไว้ดังนี้

  ------------------ ------------------ ------------------------ ---------------
  ประเภท             รับผิดชอบเองส่วนแรก   ความเสียหายส่วนเกินคุ้มครอง   รวม

  อัคคีภัย              60 ล้านบาท          1,140 ล้านบาท             1,200 ล้านบาท

  ภัยทางทะเล          10 ล้านบาท          490 ล้านบาท               500 ล้านบาท

  ภัยเบ็ดเตล็ด          30 ล้านบาท          170 ล้านบาท               200 ล้านบาท
  ------------------ ------------------ ------------------------ ---------------

  ซึ่งความคุ้มครองนี้เพียงพอที่จะรองรับผลกระทบจากเหตุการณ์ภัยพิบัติที่เกิดขึ้นอย่างไม่คาดคิดเช่นภัยสึนามิได้เป็นอย่างดี
  ทำให้มีผลกระทบต่องบการเงินของบริษัทฯ ในปี 2547 มีเพียง 170
  ล้านบาทจากประมาณการความเสียหายในส่วนของบริษัทฯ จำนวน 1,372 ล้านบาท

  ด้านรายได้จากการลงทุนมีจำนวน 261 ล้านบาท ลดลงจากงวดเดียวกันของปีก่อนร้อยละ 35
  ตามการซบเซาของภาวะตลาดหลักทรัพย์แห่งประเทศไทยและอัตราดอกเบี้ยที่ยังคงทรงตัวอยู่ในระดับต่ำ

  ปัจจัยที่เอื้อให้บริษัทฯ ยังคงมีผลการดำเนินงานที่เติบโตได้อย่างต่อเนื่อง
  ไม่ว่าเศรษฐกิจของประเทศจะอยู่ในภาวะใดก็ตาม เกิดจากวิสัยทัศน์ในการทำธุรกิจของบริษัทฯ
  ที่มุ่งหวังผลสำเร็จและผลการดำเนินงานที่เติบโตขึ้นอย่างสม่ำเสมอในระยะยาว
  มีนโยบายที่มุ่งพัฒนาผลิตภัณฑ์และการบริการที่สามารถตอบสนองความต้องการของลูกค้ากลุ่มเป้าหมายในทุกระดับอย่างเป็นระบบทันความต้องการและต่อเนื่อง
  เน้นรับงานที่มีคุณภาพเพื่อให้สามารถรับเสี่ยงภัยไว้เองให้มากที่สุด
  มีการควบคุมค่าใช้จ่ายดำเนินงานให้อยู่ในระดับต่ำและสามารถแข่งขันได้
  มีการจัดสัดส่วนของภัยที่รับให้เหมาะสมสร้างความสมดุลให้เกิดกับพอร์ตของการรับประกันภัยเพื่อลดการพึ่งพิงการประกันภัยประเภทใดประเภทหนึ่งมากเกินไป
  มีการบริหารความเสี่ยงให้อยู่ในระดับที่เหมาะสมโดยอาศัยหลักวิชาการและข้อมูลสถิติมาช่วยกำหนดคัดเลือกประเภท
  ชนิดและวงเงินของแต่ละภัยที่จะรับ
  มีการเลือกซื้อประกันภัยประเภทการคุ้มครองความเสียหายส่วนเกิน (Excess of Loss
  Protection) จากตลาดสากล การลงทุนที่รอบคอบ มองการณ์ไกล
  สามารถปรับตัวได้เร็วตามสภาพตลาดเงินและตลาดทุนที่เปลี่ยนแปลงไป
  ใช้การลงทุนเป็นเครื่องมือเพื่อเสริมศักยภาพในการทำธุรกิจในระยะยาว
  ตามเป้าหมายที่จะปรับรูปแบบการประกอบธุรกิจจากการรับประกันภัยต่อแบบดั้งเดิม
  (Conventional Reinsurer) ให้เป็นผู้ให้บริการ (Service Provider)
  เพื่อสร้างความหลากหลายของฐานรายได้
  ช่วยลดผลกระทบจากความผันผวนของผลการรับประกันภัยได้เป็นอย่างดี
  ดังจะเห็นได้จากแนวทางในอดีตที่บริษัทฯ เข้าร่วมทุนในบริษัท ไทยอินชัวเรอส์ดาต้าเนท จำกัด
  บริษัท อีเอ็มซีเอส ไทย จำกัด และบริษัทหลักทรัพย์จัดการกองทุน อเบอร์ดีน จำกัด
  การเป็นผู้บริหารโครงการประกันภัยเอื้ออาทร การจัดตั้งบริษัท ทีอาร์ เทรนนิ่ง แอนด์ คอนซัลติ้ง
  จำกัด เพื่อให้บริการด้านการเป็นที่ปรึกษาและการฝึกอบรม และที่อยู่ระหว่างการดำเนินการ
  คือโครงการที่จะให้บริการด้านหน่วยงานสนับสนุน (Back Room Services)
  เพื่อช่วยลดต้นทุนประกอบการของบริษัทประกันภัยขนาดกลางและขนาดเล็กให้สามารถแข่งขันได้
  เป็นต้น

  นอกเหนือจากความสำเร็จที่น่าพอใจด้านผลประกอบการแล้ว
  ในเรื่องของการกำกับดูแลกิจการที่ดีและการมีส่วนร่วมในสังคม ก็เป็นเรื่องสำคัญที่ทางบริษัทฯ
  ได้ตระหนักและจะพัฒนาปรับปรุงให้ดียิ่งขึ้น ๆ ไปนั้น ในปี 2547 บริษัทฯ ได้รับรางวัล SET
  Awards 2004 จากตลาดหลักทรัพย์แห่งประเทศไทย
  ในฐานะที่เป็นบริษัทจดทะเบียนที่มีความโดดเด่นในด้านการรายงานการปฏิบัติตามหลักการกำกับดูแลกิจการหลังจากที่ได้รับรางวัล
  Disclosure Report Award
  จากทางสำนักงานคณะกรรมการกำกับหลักทรัพย์และตลาดหลักทรัพย์ (กลต.)
  ในเรื่องการเปิดเผยข้อมูลในแบบแสดงรายการข้อมูลประจำปี (แบบ 56-1)
  ได้ในระดับที่ดีและครบถ้วนสองปีติดต่อกันก่อนหน้านั้นแล้ว
  นอกจากนี้บริษัทยังได้รับรางวัลจากกรมการประกันภัย
  ในฐานะที่เป็นบริษัทประกันภัยผู้บำเพ็ญประโยชน์ต่อการพัฒนาธุรกิจประกันภัยประจำปี 2546
  อีกด้วย

  12.2.1.2 ผลการดำเนินงานของแต่ละกลุ่มธุรกิจ

  ผลการรับประกันภัยต่อวินาศภัยในประเทศ

  การรับประกันภัยต่อของบริษัทฯ
  ยังคงมีรายได้จากการรับงานจากตลาดวินาศภัยในประเทศซึ่งให้ผลกำไรมากที่สุดเป็นหลัก
  เบี้ยประกันภัยต่อวินาศภัยจากแหล่งงานในประเทศในปี 2547 มีจำนวนทั้งสิ้น 3,154 ล้านบาท
  เพิ่มขึ้นร้อยละ 9 เบี้ยประกันภัยต่อรับสุทธิรวมมีจำนวน 2,051 ล้านบาท เพิ่มขึ้นร้อยละ 8
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 348 ล้านบาท เพิ่มขึ้นจากปี
  2546 ร้อยละ 164 สามารถสรุปได้ดังนี้

  (หน่วย : ล้านบาท)

  ------------------------------------- ------------ ---------- ----------
                                        2547         2546       % เพิ่ม
                                                                47/46

  เบี้ยประกันภัยต่อรับ                                                

  อัคคีภัย                                 2,021        1,856      8.9

  ภัยทางทะเล                             275          259        6.2

  รถยนต์                                 121          165        (26.7)

  เบ็ดเตล็ด                               737          613        20.2

  รวม                                   3,154        2,893      9.0

  เบี้ยประกันภัยต่อรับสุทธิ                                             

  อัคคีภัย                                 1,190        1,101      8.1

  ภัยทางทะเล                             202          183        10.1

  รถยนต์                                 109          164        (33.1)

  เบ็ดเตล็ด                               550          454        21.0

  รวม                                   2,051        1,902      7.9

  กำไร (ขาดทุน) จากการรับประกันภัยต่อ(1)                             

  อัคคีภัย                                 157          70         125.7

  ภัยทางทะเล                             65           (3)        -

  รถยนต์                                 65           50         30.1

  เบ็ดเตล็ด                               61           15         295.0

  รวม                                   348          132        163.9

  อัตราความเสียหาย (%)                                            

  อัคคีภัย                                 36.7         46.9       

  ภัยทางทะเล                             20.7         58.6       

  รถยนต์                                 17.2         55.7       

  เบ็ดเตล็ด                               48.4         60.3       

  รวม                                   37.1         52.0       

  อัตราส่วนรวมความเสียหายและค่านายหน้า (%)                           

  อัคคีภัย                                 83.8         93.4       

  ภัยทางทะเล                             63.6         102.5      

  รถยนต์                                 37.2         77.1       

  เบ็ดเตล็ด                               84.2         95.5       

  รวม                                   79.3         93.4       
  ------------------------------------- ------------ ---------- ----------

(1) ไม่รวมค่าใช้จ่ายดำเนินงาน

(2) เบี้ยประกันภัยต่อวินาศภัยที่แสดงในตารางนี้เป็นเบี้ยประกันภัยต่อรับภายในประเทศ

  ผลการรับประกันภัยแต่ละประเภทเป็นดังนี้

  อัคคีภัย

  งานประกันอัคคีภัยในประเทศเป็นงานหลักของบริษัทฯ ที่มีสัดส่วนของเบี้ยประกันภัยต่อรับในปี
  2547 คิดเป็นร้อยละ 58 ของเบี้ยประกันวินาศภัยรับสุทธิจากแหล่งงานในประเทศ เพิ่มขึ้นร้อยละ
  8 จากปี 2546 จากการขยายการรับประกันภัยต่อไปงานที่มีวงเงินประกันภัยสูง เช่น
  โรงไฟฟ้าและโรงงานเปโตรเคมี
  โดยการซื้อประกันความเสียหายส่วนเกินคุ้มครองเป็นกรณีเฉพาะ
  ซึ่งในอดีตงานประเภทนี้มีการเอาประกันภัยต่อไปยังตลาดต่างประเทศเกือบทั้งหมด
  และจากมาตรการเข้มงวดในการพิจารณารับประกันภัยต่อแบบเฉพาะรายมากยิ่งขึ้นเพื่อปรุงคุณภาพของพอร์ตการรับประกันภัย
  โดยอาศัยฐานข้อมูลสถิติที่มีอยู่มาช่วยในการคัดเลือกงาน
  มีการปรับปรุงเงื่อนไขในสัญญาประกันภัยต่อให้เหมาะสมยิ่งขึ้นเพื่อเพิ่มผลกำไร
  และควบคุมค่านายหน้าจ่ายจากการรับประกันภัยต่อให้อยู่ในอัตราที่เหมาะสมกับสภาพตลาด
  ซึ่งก็ได้รับผลสำเร็จเป็นที่น่าพอใจ กล่าวคือในปี 2547 บริษัทฯ มี
  เบี้ยประกันภัยต่อรับรวมจากการประกันอัคคีภัยจำนวน 2,021 ล้านบาท เพิ่มขึ้นร้อยละ 9
  เบี้ยประกันภัยรับสุทธิจำนวน 1,190 ล้านบาท เพิ่มขึ้นร้อยละ 8
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 157 ล้านบาท เพิ่มขึ้น 87
  ล้านบาทหรือร้อยละ 126 อัตราส่วนรวมค่าเสียหายและค่านายหน้าจ่ายลดลงจากร้อยละ 93.4
  ในปี 2546 เป็นอัตราร้อยละ 83.8 ในปี 2547

  ภัยทางทะเล

  เบี้ยประกันภัยต่อรับของการประกันภัยทางทะเลจากแหล่งงานในประเทศในปี 2547
  ยังได้รับผลดีจากการขยายตัวของการค้าระหว่างประเทศ มีจำนวน 275 ล้านบาท เพิ่มขึ้นร้อยละ
  6 เบี้ยประกันภัยต่อรับสุทธิมีจำนวน 202 ล้านบาทขยายตัวร้อยละ 10
  ผลการดำเนินงานโดยรวมยังเป็นไปด้วยดี บริษัทฯ
  สามารถทำกำไรจากการรับประกันภัยต่อก่อนหักค่าใช้จ่ายดำเนินงานจำนวน 65 ล้านบาท
  เปรียบเทียบกับที่มีผลการรับประกันภัยที่ขาดทุนจำนวน 3 ล้านบาทในปี 2546

  รถยนต์

  งานประกันภัยรถยนต์ในปี 2547 ส่วนใหญ่เป็นเบี้ยประกันภัยต่อจากงานตามข้อตกลงของตลาด
  ที่บริษัทฯ ตกลงรับงานในอัตราร้อยละ 5
  ของกรมธรรม์ทุกฉบับที่ออกตามพระราชบัญญัติคุ้มครองผู้ประสบภัยจากรถ ผลการดำเนินงาน
  บริษัทฯ มีเบี้ยประกันภัยต่อรับจำนวน 121 ล้านบาท
  ลดลงจากระยะเวลาเดียวกันของปีก่อนร้อยละ 27
  อันเป็นผลจากการยกเลิกสัญญาประกันภัยต่อกับลูกค้าบางรายไปเนื่องจากมีผลการรับประกันภัยที่ขาดทุน
  ผลการดำเนินงานยังอยู่ในเกณฑ์ที่ดีอย่างต่อเนื่อง บริษัทฯ
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 65 ล้านบาท เพิ่มขึ้นร้อยละ
  22

  เบ็ดเตล็ด

  งานประกันภัยเบ็ดเตล็ด หมายถึงการประกันวินาศภัยอื่น ๆ นอกเหนือจากการประกันวินาศภัยใน
  3 ประเภทหลักที่กล่าวถึงข้างต้น อาทิเช่น การประกันภัยอุบัติเหตุส่วนบุคคล
  การประกันภัยเครื่องบิน การประกันภัยโจรกรรม เป็นต้น ในปี 2547 บริษัทฯ
  มีเบี้ยประกันภัยต่อรับของงานประกันภัยเบ็ดเตล็ดในประเทศจำนวน 737 ล้านบาท เพิ่มขึ้นร้อยละ
  20 ซึ่งเป็นผลส่วนหนึ่งจากการรับประกันภัยต่อจากโครงการประกันภัยอุบัติเหตุเอื้ออาทร
  เบี้ยประกันภัยต่อรับสุทธิมีจำนวน 550 ล้านบาท เพิ่มขึ้นร้อยละ 21
  มีผลกำไรจากการรับประกันภัยต่อก่อนหักค่าใช้จ่ายดำเนินงานจำนวน 61 ล้านบาท เพิ่มขึ้นร้อยละ
  295

  บริษัทฯ ยังคงมีนโยบายที่จะมุ่งเน้นให้ความสำคัญกับการประกันภัยเบ็ดเตล็ดมากยิ่งขึ้น
  เนื่องจากยังมีความต้องการในตลาดและการแข่งขันยังไม่รุนแรง
  อีกทั้งเป็นการสร้างให้เกิดความสมดุลระหว่างเบี้ยประกันภัยแต่ละประเภทไม่หนักไปประเภทใดประเภทหนึ่งมากเกินไป

  ผลการรับประกันภัยต่อวินาศภัยต่างประเทศ

  (หน่วย : ล้านบาท)

+--------------------------------------+---------+---------+---------+
|                                      | 2547    | 2546    | %       |
|                                      |         |         | เพิ่ม/ลด  |
|                                      |         |         |         |
|                                      |         |         | 47/46   |
+--------------------------------------+---------+---------+---------+
| เบี้ยประกันภัยต่อรับ                       | 20.7    | 18.9    | 9.3     |
+--------------------------------------+---------+---------+---------+
| เบี้ยประกันภัยต่อรับสุทธิ                    | 20.7    | 18.9    | 9.2     |
+--------------------------------------+---------+---------+---------+
| กำไร (ขาดทุน) จากการรับประกันภัยต่อ (1)   | 2.2     | 1.5     | 45.6    |
+--------------------------------------+---------+---------+---------+
| อัตราความเสียหาย (%)                   | 45.8    | 51.4    |         |
+--------------------------------------+---------+---------+---------+
| อัตราส่วนรวมความเสียหายและค่านายหน้า (%)  | 86.0    | 98.7    |         |
+--------------------------------------+---------+---------+---------+

(1) ไม่รวมค่าใช้จ่ายดำเนินงาน

(2) เบี้ยประกันภัยต่อวินาศภัยที่แสดงในตารางนี้เป็นเบี้ยประกันภัยต่อรับต่างประเทศ

  จากการที่บริษัทฯ มีนโยบายที่จะชะลอการรับงานประกันภัยต่อจากต่างประเทศลง
  เนื่องจากเป็นตลาดที่มีการแข่งขันด้านราคาสูง ไม่สามารถสร้างผลกำไรให้เกิดขึ้นได้
  ทำให้ในปัจจุบันยังคงเหลืองานตามสัญญาประกันภัยต่อที่พิจารณาแล้วว่าเป็นงานที่ดีอีกเพียงไม่กี่สัญญาเท่านั้น
  อย่างไรก็ตาม บริษัทฯ จะเฝ้าติดตามสถานะการณ์ตลาดประกันภัยในต่างประเทศอย่างใกล้ชิด
  เพื่อแสวงหาโอกาสและช่องทางอื่นในการทำธุรกิจต่อไป

  ผลการรับประกันภัยต่อด้านประกันชีวิต

(หน่วย : ล้านบาท)

+--------------------------------------+---------+---------+---------+
|                                      | 2547    | 2546    | %       |
|                                      |         |         | เพิ่ม/ลด  |
|                                      |         |         |         |
|                                      |         |         | 47/46   |
+--------------------------------------+---------+---------+---------+
| เบี้ยประกันภัยต่อรับ                       | 220     | 143     | 54.2    |
+--------------------------------------+---------+---------+---------+
| เบี้ยประกันภัยต่อรับสุทธิ                    | 211     | 134     | 57.5    |
+--------------------------------------+---------+---------+---------+
| กำไร (ขาดทุน) จากการรับประกันภัยต่อ (1)   | 36      | 39      | (9.9)   |
+--------------------------------------+---------+---------+---------+
| อัตราความเสียหาย (%)                   | 47.5    | 47.2    |         |
+--------------------------------------+---------+---------+---------+
| อัตราส่วนรวมความเสียหายและค่านายหน้า (%)  | 77.0    | 71.9    |         |
+--------------------------------------+---------+---------+---------+

(1) ไม่รวมค่าใช้จ่ายดำเนินงาน

  ธุรกิจประกันภัยต่อด้านประกันชีวิตในปี 2547 ยังคงขยายตัวในระดับสูงอย่างต่อเนื่องมา โดยในปี
  2547 เบี้ยประกันภัยรับมีการขยายตัวกว่าร้อยละ 50
  และผลการดำเนินงานยังอยู่ในระดับที่น่าพอใจ บริษัทฯ
  มีกำไรจากการรับประกันภัยก่อนหักค่าใช้จ่ายดำเนินงานจำนวน 36 ล้านบาท
  ลดลงจากระยะเวลาเดียวกันของปีที่ผ่านมา 3 ล้านบาท หรือร้อยละ 10

  งานประกันภัยต่อด้านการประกันชีวิตนี้ได้ทวีความสำคัญเพิ่มขึ้นตามลำดับจากที่เคยมีสัดส่วนเพียงร้อยละ
  2 ของเบี้ยประกันภัยรับสุทธิเมื่อ 5-6 ปีที่แล้ว ได้เพิ่มสัดส่วนเป็นร้อยละ 9
  ของเบี้ยประกันภัยรับสุทธิในปัจจุบัน และคาดว่าจะยังคงสามารถเติบโตเช่นนี้ได้ต่อไปในอนาคต
  จนทำให้มีสัดส่วนถึงร้อยละ 15 ของเบี้ยประกันภัยรับสุทธิในอีก 2 – 3 ปีข้างหน้า
  ซึ่งจะช่วยให้ผลการดำเนินงานของบริษัทฯ มีความมั่นคงยิ่งขึ้น
  สามารถลดความผันผวนอันเกิดจากธุรกิจประกันวินาศภัยลงได้ในระยะยาว

  ผลการลงทุน

(หน่วย : ล้านบาท)

+------------------------+-----------+---------+-----------+---------+
|                        | 31 ธันวาคม |         | 31 ธันวาคม |         |
|                        | 2547      |         | 2546      |         |
+------------------------+-----------+---------+-----------+---------+
|                        | จำนวน     | สัดส่วน   | จำนวน     | สัดส่วน   |
|                        |           |         |           |         |
|                        |           | (%)     |           | (%)     |
+------------------------+-----------+---------+-----------+---------+
| พันธบัตรและตั๋วเงินคลัง      | 559       | 15.2    | 209       | 5.6     |
+------------------------+-----------+---------+-----------+---------+
| หุ้นทุน ^(/1)             | 1,166     | 31.7    | 1,349     | 36.2    |
+------------------------+-----------+---------+-----------+---------+
| หุ้นกู้                    | 527       | 14.3    | 689       | 18.5    |
+------------------------+-----------+---------+-----------+---------+
| ตั๋วเงิน                  | 220       | 6.0     | 380       | 10.2    |
+------------------------+-----------+---------+-----------+---------+
| เงินฝากธนาคาร           | 126       | 3.3     | 116       | 3.2     |
+------------------------+-----------+---------+-----------+---------+
| เงินให้กู้ยืม               | 2         | 0.1     | 2         | -       |
+------------------------+-----------+---------+-----------+---------+
| หน่วยลงทุนกองทุนตราสารหนี้  | 1,084     | 29.4    | 977       | 26.3    |
+------------------------+-----------+---------+-----------+---------+
| รวม                    | 3,684     | 100.0   | 3,721     | 100.0   |
+------------------------+-----------+---------+-----------+---------+

  หมายเหตุ ^(/1) รวมเงินลงทุนในบริษัทร่วม

  นอกจากรายได้จากการรับประกันภัยแล้ว รายได้จากการลงทุนถือเป็นรายได้หลักของบริษัทฯ
  อีกทางหนึ่ง ยอดเงินลงทุน ณ วันสิ้นปี 2547
  ที่แสดงในงบดุลตามงบการเงินรวมที่บันทึกตามราคาตลาดมีจำนวน 3,684 ล้านบาท ลดลง 37
  ล้านบาทจากระยะเวลาเดียวกันของก่อน
  สัดส่วนการลงทุนประกอบด้วยเงินลงทุนในตราสารทางการเงินประเภทที่ให้ผลตอบแทนในรูปของดอกเบี้ยร้อยละ
  69 ของสินทรัพย์ลงทุนทั้งหมด และเงินลงทุนในหุ้นที่ส่วนใหญ่เป็นหุ้นในตลาดหลักทรัพย์อีกร้อยละ
  31 ในปี 2547 บริษัทฯ
  มุ่งเน้นการลงทุนในตราสารทางการเงินที่มีอายุสั้นลงเพื่อรองรับความเสี่ยงด้านดอกเบี้ยที่มีแนวโน้มที่จะปรับตัวขึ้น
  และการลงทุนในหุ้นที่มีปัจจัยพื้นฐานดี ให้ผลตอบแทนในรูปของเงินปันผลที่สม่ำเสมอเป็นหลัก
  ผลการดำเนินงานด้านการลงทุน บริษัทฯ มีรายได้สุทธิจากการลงทุนในปี 2547 จำนวน 261
  ล้านบาท ลดลงจากปี 2546 ร้อยละ 35
  ซึ่งส่วนใหญ่เกิดจากการลดลงของกำไรจากการลงทุนในหลักทรัพย์
  ซึ่งเป็นไปตามสภาพของตลาดหลักทรัพย์ของไทยที่ชะลอตัวลง
  อัตราผลตอบแทนจากการลงทุนรวมเฉลี่ยที่อัตราร้อยละ 7.7 เทียบกับอัตราร้อยละ 12.2 ในปี
  2546 นอกจากนี้ บริษัทฯ ยังมีกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุน
  (Unrealized Gain) ณ สิ้นปี 2547 ซึ่งส่วนใหญ่เป็นกำไรจากการลงทุนในหุ้น อีก จำนวน
  254 ล้านบาท เทียบกับปี 2546 ที่มีจำนวน 496 ล้านบาท
  สามารถช่วยรักษาระดับรายได้จากการลงทุนและผลกำไรในอนาคตมีความมั่นคงยิ่งขึ้น

  อัตราส่วนทางการเงิน

  อัตราส่วนทางการเงินของบริษัทฯ โดยรวมอยู่ในเกณฑ์ดีอย่างต่อเนื่อง
  อัตราผลตอบแทนต่อส่วนของผู้ถือหุ้น จากที่เคยสร้างอัตราผลตอบแทนให้แก่ผู้ถือหุ้นได้สูงกว่าร้อยละ
  20 แปดปีติดต่อกันระหว่างปี 2536 - 2543 อัตราส่วนดังกล่าวได้ลดลงเล็กน้อยมาในช่วง 3-4
  ปีที่ผ่านมานี้ มาอยู่ที่ร้อยละ 18 -19 ซึ่งใกล้เคียงกับเป้าหมายที่วางไว้ที่อัตราร้อยละ 20
  อัตราผลตอบแทนจากสินทรัพย์รวมอยู่ในระดับที่ร้อยละ 10.2
  ดีขึ้นเล็กน้อยเมื่อเปรียบเทียบกับอัตราส่วนร้อยละ 10.0 ของปี 2546
  ส่วนความสามารถในการทำกำไรเทียบจากอัตรากำไรสุทธิต่อรายได้รวมยังอยู่ในเกณฑ์ที่สูงที่อัตราร้อยละ
  12.3 เทียบกับอัตราร้อยละ 11.4 ในปี 2546
  อันเป็นจากผลของนโยบายการรับประกันภัยที่รอบคอบ การบริหารความเสี่ยงภัยอย่างระมัดระวัง
  อัตราส่วนรวมค่าสินไหมทดแทนและค่าใช้จ่ายดำเนินงาน (Combined Ratio)
  ที่เป็นอัตราส่วนอันหนึ่งที่ใช้กันอย่างแพร่หลายในการวัดประสิทธิภาพของการรับประกันภัย
  คือหากอัตราส่วนรวมดังกล่าวต่ำกว่า 100 แล้วแสดงว่าธุรกิจมีกำไรจากการรับประกันภัย
  อัตราส่วนรวมของปี 2547 เปรียบเทียบกับของปี 2546 เป็นดังนี้

  ----------------------------------------- -------------- --------------
                                            2547           2546

  อัตราความเสียหาย                            38.1%          51.7%

  อัตราค่าจ้างและบำเหน็จสุทธิ                     41.0%          40.4%

  อัตราส่วนค่าใช้จ่ายดำเนินงานสุทธิ                 5.3%           5.1%

  อัตราส่วนรวม                                84.4%          97.2%
  ----------------------------------------- -------------- --------------

  ความเพียงพอของเงินสำรองประกันภัยยังอยู่ในระดับที่ดีตามมาตรฐานสากล
  เห็นได้จากอัตราส่วนเงินสำรองด้านเทคนิคและเงินกองทุนต่อเบี้ยประกันภัยรับสุทธิ (Reserve
  Ratio) ณ 31 ธันวาคม 2547 ยังอยู่ในระดับสูงที่ร้อยละ 176
  เทียบเคียงได้กับมาตรฐานสากลที่กำหนดโดยสถาบันจัดอันดับ S&P ที่ว่าควรจะสูงกว่าร้อยละ 150

  12.2.1.3 ฐานะการเงิน

  สินทรัพย์

  ณ สิ้นปี 2547 บริษัทฯ และบริษัทย่อยมีสินทรัพย์ตามงบดุลรวมทั้งสิ้น 4,417 ล้านบาท
  ใกล้เคียงกับยอดสินทรัพย์ ณ สิ้นปี 2546
  สัดส่วนของสินทรัพย์ที่สำคัญประกอบด้วยยอดเงินลงทุนที่ก่อให้เกิดรายได้ร้อยละ 83
  ลูกหนี้และเงินวางไว้ตามสัญญาประกันภัยต่อรวมร้อยละ 12 อุปกรณ์ร้อยละ 1
  และสินทรัพย์อื่นอีกร้อยละ 4

  สินทรัพย์ที่เป็นเงินลงทุนประกอบด้วย ตราสารการเงินประเภท หลักทรัพย์รัฐบาล
  เงินฝากธนาคาร ตั๋วสัญญาใช้เงินของบริษัทเงินทุน หุ้นกู้และหน่วยลงทุนกองทุนเปิดตราสารหนี้
  และตราสารทุนประเภทหลักทรัพย์จดทะเบียน
  หุ้นของบริษัทร่วมและบริษัทนอกตลาดหลักรัพย์และหน่วยลงทุนกองทุนเปิดที่ลงทุนในหุ้น
  การตั้งสำรองเผื่อการลดค่าของเงินลงทุนเป็นไปตามตามมาตรฐานบัญชี
  โดยมีค่าเผื่อด้อยค่าของเงินลงทุนสะสม ณ สิ้นปี 2547 มีจำนวน 31.0 ล้านบาท ลดลงจากสิ้นปี
  2546 จำนวน 1 แสนบาท

  การเก็บหนี้ยังคงทำอย่างได้ผลอย่างต่อเนื่องยอดลูกหนี้หรือเงินค้างรับเกี่ยวกับการประกันภัยต่อในปี
  2547 มีจำนวนทั้งสิ้น 141 ล้านบาท ซึ่งส่วนใหญ่เป็นลูกหนี้ที่ยังไม่ถึงกำหนดชำระ
  อัตราหมุนเวียนของเบี้ยประกันภัยค้0างรับที่ 65 วันเพิ่มขึ้นเล็กน้อยจากอัตรา 62 วันในปี 2546

  นอกจากนี้ รายการสินทรัพย์ที่สำคัญอีกประเภทหนึ่ง คือ เงินวางไว้จากการประกันภัยต่อ
  ซึ่งเป็นเงินส่วนหนึ่งของเบี้ยประกันภัยต่อที่บริษัทผู้เอาประกันภัยต่อหักและยึดถือไว้ตามสัญญาบางประเภท
  โดยทั่วไปจะหักไว้ที่อัตราร้อยละ 40 ของเบี้ยประกันภัยต่อ
  และจะคืนให้เมื่อครบหนึ่งปีพร้อมดอกเบี้ยประมาณร้อยละ 0.5 - 1 ต่อปี
  ยอดเงินดังกล่าวคงค้างอยู่ ณ สิ้นปี 2547 จำนวน 382 ล้านบาท ใกล้เคียงกับยอดของปี 2546

  หนี้สิน

  หนี้สินรวม ณ วันที่ 31 ธันวาคม 2547 มีจำนวน 2,057 ล้านบาท เพิ่มขึ้น 84 ล้านบาท
  รายการที่สำคัญประกอบด้วย เงินสำรองต่างๆ ที่เกี่ยวข้องกับการประกันภัยดังนี้คือ

  เงินสำรองประกันชีวิตและเงินสำรองเบี้ยประกันภัยที่ยังไม่ถือเป็นรายได้มีรวม 899 ล้านบาท
  เพิ่มขึ้น 146 ล้านบาท ตามการขยายตัวของเบี้ยประกันภัยต่อรับ
  เงินสำรองจำนวนนี้จะทยอยรับรู้เป็นรายได้เป็นส่วนๆ ไปตลอดอายุความคุ้มครองของกรมธรรม์
  ตามหลักเกณฑ์ที่ระบุไว้ในข้อ 12.1.2 นโยบายการบัญชีที่สำคัญ

  สำรองค่าสินไหมทดแทนและค่าสินไหมทดแทนค้างจ่ายมีจำนวน 758 ล้านบาท ลดลง 38 ล้านบาท
  บริษัทฯ ได้ยึดหลักอนุรักษ์นิยมอย่างยิ่งในการตั้งค่าใช้จ่ายประเภทนี้
  กล่าวคือนอกเหนือจากจะกำหนดให้มีการตั้งสำรองค่าสินไหมทดแทนโดยทันทีเต็มตามจำนวนความเสียหายที่เกิดขึ้นและได้รับแจ้งแล้ว
  บริษัทฯ ยังได้ตั้งสำรองค่าสินไหมทดแทนเพิ่มเติมขึ้นเป็นพิเศษเพื่อลดความผันผวนทางธุรกิจ
  (Loss Fluctuation Reserve)
  ซึ่งได้ปฏิบัติอย่างต่อเนื่องมาเป็นระยะเวลาหลายปีก่อนที่ทางกรมการประกันภัยจะเริ่มออกระเบียบบังคับให้บริษัทประกันภัยต้องตั้งสำรองค่าสินไหมทดแทนที่อาจเกิดขึ้นแล้วแต่ยังไม่ได้รับรายงาน(IBNR)
  ในอัตราร้อยละ 2.5 ของเบี้ยประกันภัยรับสุทธิที่เริ่มบังคับใช้ในปี 2545 นี้
  รายการสำรองค่าสินไหมทดแทนและค่าสินไหมทดแทนค้างจ่ายตามงบดุลรวม ณ วันที่ 31 ธันวาคม
  2547
  นี้ได้รวมยอดเงินสำรองเพื่อลดความผันผวนทางธุรกิจและเงินสำรองค่าสินไหมทดแทนที่อาจเกิดขึ้นแต่ยังไม่ได้รับรายงานจำนวน
  237 ล้านบาทไว้ด้วย

  สภาพคล่อง

  สภาพคล่องทางการเงินในปี 2547 นับได้ว่าอยู่ในระดับที่ดี ซึ่งเป็นไปตามนโยบายของบริษัทฯ
  ที่จะรักษาสภาพคล่องให้เพียงพอที่จะจ่ายค่าสินไหมทดแทนอันอาจเกิดขึ้นโดยไม่ได้คาดหมายได้
  งบกระแสเงินสดของบริษัทฯ ในปี 2547 พอสรุปได้ดังนี้

  --------------------------------------------------- -------------------
  เงินสดและรายการเทียบเท่าเงินสด ณ วันต้นปี                  355.9 ล้านบาท

  กระแสเงินสดได้มาจากกิจกรรมดำเนินงาน                     594.9 ล้านบาท

  กระแสเงินสดได้มาจากการเพิ่มทุน                           13.7 ล้านบาท

  นำไปลงทุนเพิ่ม                                         (424.4 ล้านบาท)

  จ่ายเป็นเงินปันผล                                       (383.8 ล้านบาท)

  เงินสดและรายการเทียบเท่าเงินสด ณ วันสิ้นปี                  156.2 ล้านบาท
  --------------------------------------------------- -------------------

  ณ วันที่ 31 ธันวาคม 2547 บริษัทฯ
  และบริษัทย่อยมีสินทรัพย์สภาพคล่องอันประกอบด้วยเงินสดและรายการเทียบเท่าเงินสดที่ปรากฏตามงบกระแสเงินสดจำนวน
  156 ล้านบาท เพียงพอต่อการดำเนินธุรกิจตามปกติของบริษัทฯ
  อัตราอัตราส่วนสภาพคล่องคืออัตราส่วนของสินทรัพย์หมุนเวียนต่อหนี้สินหมุนเวียนอยู่ในระดับ 0.6
  เท่า ซึ่งเพียงพอต่อการดำเนินธุรกิจตามปกติ นอกจากนี้บริษัทฯ
  ยังมีกระแสเงินสดรับจากการดำเนินงานจะพอเพียงที่จะใช้เป็นเงินทุนหมุนเวียนในการดำเนินธุรกิจตามปกติได้
  อย่างไรก็ตามหากมีความจำเป็นบริษัทฯ
  ยังมีสินทรัพย์สภาพคล่องหรือเงินลงทุนระยะสั้นที่สามารถเปลี่ยนเป็นเงินสดได้ทันทีอีกจำนวนหนึ่งเพียงพอที่จะรองรับการจ่ายค่าสินไหมทดแทนรายใหญ่ที่อาจเกิดขึ้นได้

  รายจ่ายลงทุน

  - ไม่มี -

  แหล่งที่มาของเงินทุน

  อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2547 มีอัตรา 0.9 เท่า
  ใกล้เคียงกันเมื่อเทียบกับปี 2546 ที่ผ่านมา บริษัทฯ
  ไม่มีการจัดหาแหล่งเงินทุนจากการกู้ยืมหรือมีแหล่งเงินทุนนอกงบดุลแต่อย่างใด นอกจากนี้ บริษัทฯ
  ยังมีใบสำคัญแสดงสิทธิที่ออกให้ผู้ถือหุ้นเดิมและพนักงานคงเหลือยังไม่ได้ใช้สิทธิ ณ สิ้นปี 2547
  อีกจำนวน 18.7 ล้านหน่วย อัตราการใช้สิทธิใบสำคัญแสดงสิทธิ 1 หน่วยมีสิทธิซื้อหุ้นสามัญได้ 1
  หุ้นในราคาใช้สิทธิ 1 บาทต่อหุ้นสำหรับผู้ถือหุ้นเดิม และราคา 2.625
  บาทต่อหุ้นสำหรับส่วนของพนักงาน โดยมีเงื่อนไขให้คณะกรรมการบริษัทฯ
  สามารถเรียกให้ผู้ถือใบสำคัญแสดงสิทธิใช้สิทธิแปลงสภาพก่อนระยะเวลาที่กำหนดได้

  ส่วนของผู้ถือหุ้นมีจำนวน 2,361 ล้านบาท ลดลงจากงวดเดียวกันของปีก่อนจำนวน 100 ล้านบาท
  อันเป็นผลจากการลดลงของกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุนจำนวน
  181 ล้านบาท มูลค่าส่วนของผู้ถือหุ้นตามบัญชี ณ สิ้นปี 2547 เท่ากับ 2.02 บาทต่อหุ้น